**Қазақстан Республикасының**

**Парламенті Мәжілісінің**

**депутаттарына**

(тізім бойынша)

*2024 жылғы 31 қаңтардағы*

*№ ДС-37*

**Құрметті депутаттар!**

Ауыл шаруашылығы жануарларын қыстату мәселелеріне қатысты депутаттық сауалға келесіні хабарлаймыз.

***Қыстау кезеңінде жылқы басын сақтау бойынша арнайы Жол картасын әзірлеу қажеттігіне қатысты***

Ауыл шаруашылығы министрлігі жемшөппен қамтамасыз ету және жедел ден қою мәселелерін шешуді үйлестіру жөніндегі жедел штаб (бұдан әрі – штаб) шеңберінде апта сайын өңірлерде ауыл шаруашылығы жануарларының қыстау барысына мониторинг жүргізеді.

Облыстар әкімдіктерінің ақпараты бойынша жемшөптің алдын ала дайындалғанын және мал шаруашылығы үй-жайларының бар екенін ескерсек ауа-райының күрделенуіне қарамастан, ауыл шаруашылығы жануарларын қыстату жалпы штаттық режимде өтуде.

Мысалы, Ақмола облысы әкімдігінің ақпараты бойынша 2023 жылдың желтоқсанында және биылғы ақпанда Астрахань, Атбасар, Аршалы, Бурабай, Жақсы және Зеренді аудандарында жаңбыр жауып өтуіне байланысты   
2023 жылғы жылқы төлі қораға ауыстырылды. Ал облыста малдың өлім-жітімі негізінен 2023 жылғы жас төлге және әлсіреген ересек малға әсер етті, бұл жылқының жалпы санының 0,03%-ы.

Қыстан өту мәселесі де Үкіметтің бақылауында, Премьер-Министрдің жетекшілік ететін орынбасары барлық өңірлер әкімдіктерінің қатысуымен бірқатар кеңестер өткізіп, тиісті тапсырмалар берді.

Осылайша, ауа-райы жағдайлары қолайсыз жерлерде жемшөппен қамтамасыз ету шаралары қабылдануда, кейіннен үй шаруашылықтарына өткізу үшін ұйымдастырылған агроқұрылымдарда қалған жемге ревизия жүргізіледі, сондай-ақ сабан мен жемдік астық қосымша тасымалданады.

Қазіргі уақытта облыстар әкімдіктерінің деректері бойынша ауа-райы нашарлаған кезеңде ауыл шаруашылығы жануарларының жаппай қырылуы байқалған жоқ.

***Анықтама:*** *Шығыс Қазақстан облысында Күршім ауданында таулы жерлерде қардың көп болуына байланысты аудан әкімдігі фермерлік шаруашылықтарға 166 орам жем-шөп тасымалдауды ұйымдастырды, сондай-ақ Марқакөл және Боран ауылдық округтерінде 158 бас жылқы айдалды және кесек жемшөп жеткізу қамтамасыз етілді.*

*Солтүстік Қазақстан облысында мұз тұнбасының пайда болуына байланысты жылқы басы қорада ұстауға ауыстырылды және кесек жемшөп сатып алынды.*

*Павлодар облысының әкімдігі мұқтаждарға шөп тасымалдауды ұйымдастырды, мысалы, Ақжар ауданында 710 орам шөп әкелінді.*

*Ұлытау облысы Жаңаарқа ауданында өңір әкімдігі жылқыны елді мекендерге жақын орналасқан жайылымдарға айдауды жүзеге асырды.*

Малдың қыстауын жоғарыда көрсетілген жедел штаб бақылауда ұстайтынын ескерсек, жеке жол картасын әзірлеу талап етілмейді.

***Жылқы етін мемлекеттік сатып алу тізіліміне енгізуге қатысты***

«Мемлекеттік сатып алу туралы» 2015 жылғы 4 желтоқсандағы Қазақстан Республикасының Заңына сәйкес тапсырыс берушінің бекітілген жылдық жоспар бойынша тиісті бюджет негізінде жылқы етін сатып алуына жол беріледі.

Бұл ретте мемлекеттік сатып алуды жүзеге асыру әлеуетті өнім берушілерге мемлекеттік сатып алуды өткізу рәсіміне қатысу үшін тең мүмкіндіктер беру және әлеуетті өнім берушілер арасында адал бәсекелестік қағидаттарына негізделеді.

***Жылқы шаруашылығын субсидиялау мәселесін қайта қарауға қатысты***

Жылқы шаруашылығымен айналысатын отандық тауар өндірушілерді қолдау мақсатында асыл тұқымды мал шаруашылығын дамытуға арналған шығындарды субсидиялау мен өтеудің:

мал басына 100 мың теңгеге дейінгі субсидия нормативімен асыл тұқымды айғырларды сатып алу;

бір кг 60 теңге субсидия нормативімен бие сүті өндірісінің құнын арзандату;

жылқы өсіру үшін мал азығын дайындау техникасы мен жабдықтарын сатып алуға 25%-ға дейінгі инвестициялық салым;

кредит пен лизинг бойынша соңғы қарыз алушы үшін сыйақы ставкасы 6% деңгейіндегі пайыздық ставкалар;

жылқының аналық басына жем сатып алу және дайындау құнын арзандату бойынша бірқатар шаралары белгіленді.

Жемшөп субсидияларын шартсыз беру фермерлердің көпшілігінің масылдық тәуелділігіне әкелді және оларды өздерінің жемшөп базасын дамытуға ынталандырмағанын айта кеткен жөн.

Осыған байланысты сыбайлас жемқорлыққа қарсы қызметтің және бейінді ғылыми ұйымның ұсынысы бойынша Мал шаруашылығын субсидиялаудың жаңа қағидаларында төтенше жағдай жарияланған немесе ауа-райы қалыптан тыс болып, оны гидрометеорологиялық қызмет растаған жағдайда жемшөп дайындау шығындарын субсидиялау шарттары бойынша нақтылау нормалары көзделген.

***Анықтама:*** *жалпы 2023 жылы мемлекеттік қолдау шараларымен 820 жылқы шаруашылығы қамтылды, «Ауыл аманаты» бағдарламасы аясында 12,1 мың қарыз алушы жалпы сомасы 74,6 млрд теңгеге кредит берілді.*

Мемлекеттік қолдау шараларының кешені іске асырылғанын ескерсек, республикада жылқы саны соңғы 5 жылда тұрақты өсіп, 2019 жылғы 2,8 млн бастан 2023 жылы 4,0 млн дейін жетті.

***Жайылым мәселелері жөніндегі мемлекеттік комиссия құруға қатысты***

Мемлекет басшысының тапсырмасына сәйкес 2022 жылғы сәуірде Пайдаланылмайтын және Қазақстан Республикасының заңнамасын бұза отырып берілген жерлерді алып қою жөніндегі жұмыс комиссиясы *(бұдан әрі – Комиссия)* құрылды, ол тұрақты негізде жұмыс істейді. Бұл ретте жайылым мәселелері бойынша қосымша комиссия құру талап етілмейді.

Комиссия жұмысының шеңберінде облыстарда барлық мүдделі құқық қорғау және мемлекеттік органдардың қызметкерлері қатысатын пайдаланылмаған немесе заңнаманы бұза отырып берілген жерлерді, оның ішінде жайылымдарды қайтару бойынша ведомствоаралық топтар құрылды.

2022 жылдан бастап мемлекетке 10,0 млн га ауыл шаруашылығы жерлері қайтарылды және тиісті шаралар қабылданғаннан кейін жер пайдаланушылар   
3,4 млн га алаңда жерді игеруге кірісті, сонымен қатар қайтарылған жерлерден 3,7 млн га жайылым айналымға енгізілді.

**О. Бектенов**

*Исп.: Е. Мамыт*

*Тел.: 74-53-86*

**Ақ жол» фракциясының депутаттар тізімі:**

Бейсенбаев Е.А.

Перуашев А.Т.

Еспаева Д.М.

Барлыбаев Е.Х.

Иса К.Ж.

Садықов А.А.

**«Amanat» фракциясының депутаты:**

Бейсенбаев Е.С.